Demat d'an holl,    Ur pennadig zo dija em boa goulennet e ali gant ur mignon hag eñ desket bras war ar brezhoneg diwar-benn an droienn-se : "kit war Penn ho taoulin" ha lavaret en doa din n'e oa ket reizh an dra-se, e oa reishoc'h skrivañ : "war Benn ho taoulin". Ha koulskoude e soñje din ne vez ket graet kemmadur da-heul "war" pa vez ur renadenn dra (amañ : "ho taoulin") o tont war-lerc'h.    Daoust hag-eñ ez eus ur  reolenn resis o talvezout evit kement-mañ, pa vez lavaret da skouer : "war varc'h", "war marc'h ma breur" (neketa ?). Soñjet meus marteze ne vefe nemet ar c'hensonennoù tarzh (K, P, T) hag a vefe taget gant kement-mañ, met ur vartezeadenn n'eo ken...    Trugarez deoc'h en a-raok.